text: মাদারীপুরের শিবচরে ইজিবাইক কেড়ে নিলো ৪ বছরের শিশুর প্রাণ | স্বপ্ন ইনফো
  ঢাকা, দেশ ইনফো
  ফরিদ,মাদারীপুর, প্রতিনিধি
  মাদারীপুর : মাদারীপুরে ইজিবাইক চাপায় ৪ বছর বসয়ী এক শিশুর মৃত্যু হয়েছে। শুক্রবার সকালে শিবচর উপজেলার কাঁঠালবাড়ি ইউনিয়নের আমিনুদ্দিন হাজী কান্দি গ্রামে এ দুর্ঘটনা ঘটে। নিহত সাইম একই গ্রামের সালম ফকিরের ছেলে।
  পুলিশ জানায়, শুক্রবার সকালে সাইম তার মা নার্গিস বেগমের সাথে বাড়ির পাশে বাবার দোকানে যায়। বাবার দোকান থেকে বাজার-সদাই নিয়ে মায়ের হাত ধরে বাড়ি ফিরছিল সাইম। বাড়ির কাছাকাছি আসার সময় সাইম একাই রাস্তা পার হচ্ছিল।
  এ সময় পিছন থেকে আসা একটি ইজিবাইক সাইমকে চাপা দেয়। পরিবারের লোকজন গুরুতর আহত অবস্থায় তাকে উদ্ধার করে স্থানীয় পাঁচ্চর রয়েল হাসপাতালে নিয়ে যায়। অবস্থার অবনতি হলে উন্নত চিকিৎসার জন্য ফরিদপুর মেডিকেল কলেজ হাসপাতালে নেওয়ার পথে মারা যায় সাইম।